Okresná prokuratúra XXXXX, Palárikova 975, 022 74 XXXXX 4 

Sp. zn. : Pv 407/11/5502	XXXXX, 09.01.2012
EEČ : 2-37-2-2012

U Z N E S E N I E 

Trestná vec:	obvinení XXXXX a spol.  
Prečin:	krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a iné trestné činy

Podal: 	Okresná prokuratúra Čadca v zastúpení prokurátorkou okresnej prokuratúry
Rozhodnutie:
Podľa § 216 ods. 1 Trestného poriadku podmienečne zastavujem trestné stíhanie obvinených:
1.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
4.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
dňa 29.04.2011 okolo 23:30 hod. po predchádzajúcej vzájomnej dohode  za použitia nájdených originálnych kľúčov  otvorili a naštartovali osobné motorové vozidlo značky Peugeot 106, ev. č. CA-106BC, ktorého hodnota bola 1.500 Eur a  ktoré sa nachádzalo na ulici Športovcov v Čadci, okres XXXXX, s vozidlom  prešli po ulici Palárikovej, Okružnej, cez osadu zv. U Kyzka v Čadci, kde na lúke, nachádzajúcej sa nad touto osadou vozidlo odstavili, z vozidla odcudzili autorádio zn. Kenwood, tenisky značky Adidas, halové tenisky zv. Puma, športový vak zn. Adidas, športový ruksak zn. Jako, 15 CD nosičov s rôznou hudbou, 10 DV nosičov s videozáznamami športových podujatí, 18 DVD nosičov tréningových programov, 8 občerstvovacích fliaš s nosičmi zn. Quick, 5 futbalových pohárov, 1 slovenskú zástavu o rozmeroch 5x3 m, 1  notebook zn. Acer, pečiatku Futbalového klubu XXXXX s adresou, rôzne dokumenty z tohto klubu, čím poškodenému XXXXX spôsobili škodu na odcudzených veciach 1.540,74 Eur a škodu  na vozidle, ktoré bolo nájdené obhorené na lesnej ceste v obci Zákopčie, časť Briava, okres XXXXX 1.500 Eur,  poškodenému Futbalovému klubu XXXXX so sídlom XXXXX, Ulica športovcov 1941 v zast. XXXXX spôsobili škodu  na odcudzených veciach 281,45 Eur,

Podľa § 216 odsek 2 Trestného poriadku je určená všetkým obvineným skúšobná doba v trvaní 12 mesiacov.
Z priloženého spisového materialu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.

Odôvodnenie:
Poverený príslušník  Okresného riaditeľstva policajného zboru Slovenskej republiky, Obvodného oddelenia PZ XXXXX uznesením   pod spisovou značkou  ČVS:ORP-673/OO-CA-2011 z 30.04.2011 podľa § 199 odsek 1 Trestného poriadku začal trestné stíhanie a   následne uznesením  zo dňa 16.05.2011 podľa § 206 odsek 1 Trestného poriadku vzniesol obvinenie XXXXX, XXXXX, XXXXX a XXXXX  pre prečin neoprávneného používania cudzieho motorového vozidla podľa § 216 ods. 1 Trestného zákona v spolupáchateľstve podľa § 20 Trestného zákona a prečin krádeže podľa § 212 ods. 2 písm. a) Trestného zákona v spolupáchateľstve podľa § 20 Trestného zákona,  na tom skutkovom základe ako je uvedené vo výrokovej časti predmetného uznesenia.

V zmysle § 216 odsek 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak: a/ vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, b/ nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu, a  c/ vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.      

V rámci prípravného konania sa obvinení XXXXX, XXXXX, XXXXX a XXXXX  priznali, spáchanie skutku ľutujú.    Pri mediácii dňa 29.12.2011 uzatvorili s poškodeným XXXXX, aj ako  so splnomocneným zástupcom poškodeného Futbalového klubu XXXXX, so sídlom XXXXX, Ulica športovcov 1941,  dohodu o náhrade škody, ktorá je súčasťou mediačného spisu. 

    

Poškodený XXXXX  aj ako splnomocnený zástupca Futbalového klubu XXXXX, sa s nárokom na náhradu škody v sume 3.332,20 Eur pripojil k trestnému konaniu. 

	Za prečin neoprávneného používania cudzieho motorového vozidla podľa § 216 ods. 1 Trestného zákona možno uložiť trest odňatia slobody až na dva roky.
	Za prečin krádeže podľa § 212 ods. 2 písm. a) Trestného zákona možno uložiť trest odňatia slobody až na dva roky.     

	Obvinený  XXXXX   je zamestnancom spoločnosti TI-XXXXX, s. r. o., XXXXX, odkiaľ je kladne hodnotený.  V mieste trvalého bydliska nie sú o ňom známe negatívne údaje, pre priestupok prejednávaný nebol.  V odpise z registra trestov má uvedený zmier, r. 2009. 

	Obvinený XXXXX  bol žiakom SOŠ obchodu a služieb XXXXX, ktorú ukončil 22.06.2011. V mieste trvalého bydliska nie sú o ňom známe negatívne údaje, pre priestupok prejednávaný nebol, súdne trestaný doposiaľ nebol. 

	Obvinený XXXXX pre priestupok prejednávaný nebol. V mieste trvalého bydliska nie sú o ňom známe negatívne údaje,  súdne trestaný doposiaľ nebol.

	Obvinený  XXXXX pre priestupok prejednávaný nebol. V mieste trvalého bydliska nie sú o ňom známe negatívne údaje,  súdne trestaný doposiaľ nebol.

Vzhľadom na doterajší život obvinených, ako i s poukazom na to, že sú splnené podmienky pre podmienečné zastavenie trestného stíhania v zmysle  § 216 odsek  1 Trestného poriadku, možno považovať rozhodnutie o podmienečnom zastavení trestného stíhania obvinených  za dostačujúce. 

V zmysle § 216 ods. 2 Trestného poriadku bola obvineným určená skúšobná doba v trvaní 1 (jeden)  rok, ktorá začína právoplatnosťou uznesenia o podmienečnom zastavení trestného stíhania, počas ktorej bude prokuratúra sledovať, či sa obvinení správajú slušne na verejnosti, nedopúšťajú sa trestnej činnosti či iného protispoločenského konania. V prípade, že obvinení vyhovejú uvedeným podmienkam, bude po skončení skúšobnej doby rozhodnuté, že sa osvedčili. V opačnom prípade sa bude, a teda už počas skúšobnej doby v trestnom stíhaní pokračovať a bude na nich podaná obžaloba.

        Zároveň bolo podľa § 216 ods. 3 Trestného poriadku  uložené obvineným  XXXXX, XXXXX, XXXXX a XXXXX, aby v priebehu skúšobnej doby podmienečného zastavenia trestného stíhania spoločne uhradili poškodenému XXXXX, nar. XXXXX v Čadci, trvale bytom XXXXX, časť XXXXX, okres XXXXX,  škodu v sume 3.332,20 Eur. 

Poučenie:
Proti tomuto uzneseniu môžu obvinení a poškodený 
                          podať sťažnosť do 3 dní odo dňa jeho oznámenia 
                          cestou Okresnej prokuratúry XXXXX na Krajskú 
                          prokuratúru Žilina. Sťažnosť má odkladný účinok.

Mgr. Janka Švaňová
prokurátorka okresnej prokuratúry